Kære Alle faglærere på transport og logistik-grundforløbet

Tak for sidst.

Som lovet sender jeg en ny invitation til en opfølgning på vores erfadag om grundforløbsprøven i Odense i foråret. Temaet er denne gang fortsat ”det afsluttende projekt, samt grundforløbsprøven”, dog som det også fremgår af emnefeltet, er der tale om et ”Arbejdsmøde”.

**Hvornår**: Torsdag d. 31. oktober 2013 kl. 09.30-15.00

**Hvor**: EUC Lillebælt, Teknikervej 2, 7000 Fredericia

**Hvorfor**: Dette er en opfølgning fra vores møde d. 7. juni, hvor jeg fik en række tilbagemeldinger, der bl.a. tilkendegav at der var behov for at gruppen kunne mødes igen. Særligt med henblik på at udvikle yderligere på grundforløbsprojektet og grundforløbsprøven. Meget gerne med målet om nogle konkrete beskrivelser af projekter og prøver, som direkte kan anvendes på skolerne efterfølgende.

Denne erfadag vil således bære præg at være et arbejdsmøde, hvor vi i grupper kommer til at erfaringsudveksle, men bestemt også udvikle DAP, og GF-prøven.

Som det fremgår af programmet, vil jeg fortælle om status på området, og de særlige censorer vil informere om den særlige censur, som jo kører videre på transport og logistik-indgangen.

Jeg vil også benytte mig af lejligheden til at fortælle om status på regeringens kommende reformudspil på erhvervsuddannelsesområdet.

**Hvad skal du huske at tage med:**

Meget gerne en bærbar computer, samt de beskrivelser som I allerede anvender til DAP og GF-prøven i dag.

**Hvem:** faglærere, koordinatorer, uddannelsesledere, vejledere, som er med til at planlægge og gennemføre grundforløbsprojektet/prøven på grundforløbet inden for den erhvervsfaglige fællesindgang transport og logistik.

**Hvordan**

Dagsorden:

09.30-10.00 Morgenmad

10.00-10.10 Velkomst v. Lasse K

10.10-10.20 Gennemgang af dagens program v. PN

10.20-11.00 Nyt fra UVM  - kommende EUD-reform v. PN

11.00-11.15 Siden sidst, og gennemgang af de nærmere rammer, herunder ”minisvendeprøvemodellen” i forhold til grundforløbsprojeket

11.15-11.30 Nyt fra de særlige censorer v. Peter, Klaus, og Ole

11.30-12.10 Frokost

12.10-13.30 Gruppearbejde (udvikling af den ”perfekte grundforløbsprøve”)

13.30-13.45 eftermiddagskaffe

13.45-14.30 Fortsat gruppearbejde (udarbejdelse af bedømmelseskriterier”)

14.30-14.45 Præsentation af gruppernes arbejde

14.45-15.00 Opsamling og perspektivering v. PN

**Hvor meget koster det?:**

Der skal betales for forplejning som beløber sig i 190,00 kr.

Beløbet overføres med følgende tekst:

**Erfamøde 31.10.13 + deltagernavn,**

**til Middelfart Sparekasse, reg.nr. 0755, kt.nr. 7555774812.**

**ilmelding**

Skal ske senest d. 25. oktober til E-mail: [Per.Norregaard@uvm.dk](mailto:Per.Norregaard@uvm.dk)

Er der spørgsmål i forhold til arrangementet, er i meget velkommen til at kontakte undertegnede.

Jeg vil igen opfordre til at alle skoler deltager, således at så mange som muligt får mulighed for at drøfte grundlaget for afvikling af grundforløbsprojektet.

Jeg ser frem til d. 31. oktober

Med venlig hilsen

Per Nørregaard  
Fagkonsulent  
  
Undervisningsministeriet  
Departementet  
Afdeling for Ungdoms- og Voksenuddannelser  
Kontor for Erhvervsfaglige Uddannelser  
Frederiksholms Kanal 26  
1220 København K  
  
Tlf.: 3392 5000, Direkte Tlf.: 2557 4114  
Fax: 3392 5567, E-mail: [Per.Norregaard@uvm.dk](mailto:Per.Norregaard@uvm.dk)